ไฟแนนซ์ทูเดย์
...นับวันต้นทุนของธนาคารพาณิชย์ก็ชักจะสูงขึ้นๆ โดยเฉพาะค่าประกันภัย ที่จะต้องซื้อประกันความเสี่ยงให้กับตู้เอทีเอ็ม เพราะตอนนี้กลายเป็นเป้านิ่งยอดฮิต ให้โจรเอารถมาลาก ถือฆ้อนมาทุบ หวังชิงเงินภายในตู้เอทีเอ็ม โดยปฏิบัติการของหัวขโมยเหล่านี้จะเลือกช่วงดึกๆ ที่มีคนสัญจรไปมาน้อย ดอดมาปล้นเงียบเอทีเอ็ม นี่เป็นสัญญาณว่าเศรษฐกิจดีหรือเปล่า
4 ม.ค. 2556

...นับวันต้นทุนของธนาคารพาณิชย์ก็ชักจะสูงขึ้นๆ โดยเฉพาะค่าประกันภัย ที่จะต้องซื้อประกันความเสี่ยงให้กับตู้เอทีเอ็ม เพราะตอนนี้กลายเป็นเป้านิ่งยอดฮิต ให้โจรเอารถมาลาก ถือฆ้อนมาทุบ หวังชิงเงินภายในตู้เอทีเอ็ม โดยปฏิบัติการของหัวขโมยเหล่านี้จะเลือกช่วงดึกๆ ที่มีคนสัญจรไปมาน้อย ดอดมาปล้นเงียบเอทีเอ็ม นี่เป็นสัญญาณว่าเศรษฐกิจดีหรือเปล่า
...ช.ชดา กำลังมึนตึ้บกับการไล่ล่าภาษีคืนของกรมสรรพสามิต หากคนที่ขอคืนภาษีรถคันแรก ทำผิดเงื่อนไข เช่น เอารถไปชนยับลากรถไปซ่อมก็ไม่คุ้ม รถหาย ไม่ถูกโฉลก จะเรียกเงินคืนจากคนซื้อรถอย่างไร หากเจอไม่มี ไม่หนี ไม่จ่าย กรมสรรพสามิตจะใช้วิธีการฟ้องร้อง คดีมโนสาเร่เงินแค่แสนบาท คิดค่าเสียเวลาก็ไม่คุ้มแล้ว แต่ถ้าไม่ไล่ตามเงินหลวง ข้าราชการก็ผิดอีก งานนี้จะสร้างภาระให้ข้าราชการกรมสรรพสามิตมีงานทำอีกโขทีเดียว 
...ปลายสัปดาห์หน้า บัณฑูร ล่ำซำ ซีอีโอ ธนาคารกสิกรไทย คิวแน่นเอี้ยด เพราะจะต้องไปเป็นประธานฉลองครบรอบ 3 ปี ของโรงแรม “พูคาน่านฟ้า” ที่ จ.น่าน งานนี้ได้ น้าแอ๊ด ยืนยง โอภากุล ยกวงคาราบาว มาเล่นให้โดยไม่คิดค่าตัว เสร็จแล้วคุณปั้นจะกลับมาจัดงานวันเด็กที่ธนาคารกสิกรไทย สำนักพหลโยธิน ซึ่งจะจัดเลี้ยงและทำบุญให้กับเด็กที่เสียชีวิตไปแล้วทุกปี ส่วนงานพูคาน่านฟ้า มินิมาราธอน วันที่ 13 ม.ค. ก็ให้เด็กๆ เค้าวิ่งกันไป 
...จับตาธนาคารกรุงศรีอยุธยา หลังจากเปลี่ยนโครงสร้างผู้ถือหุ้นใหม่ เมื่อปลายปีนี้ จะมีอะไรแปลกใหม่มาเขย่าตลาดได้หรือเปล่า